چاریکار

امام اعظم ښار، چې په تاریخي ډول د چاریکار په نوم یادېږي او د افغانستان په شمال کې د کوه دامن درې یو لوی ښار او د پروان ولایت مرکز دی، د طالبانو له خوا یې نوم د امام ابوحنیفه په درناوي، چې یو افغان دیني عالم او فقیه دی، د امام اعظم په نوم بدل شو. دا ښار شاوخوا ۱۷۱۲۰۰ نفوس لري، چې اکثریت یې تاجک وګړي دي. 

دا ښار له کابل څخه په ۶۹ کیلومترۍ کې د افغانستان په حلقوي سړک، چې شمالي ولایتونو ته غځېدلی دی، پروت دی. هغه مسافرین چې مزار شریف، کندز یا پلخمري ته ځي د امام ابوحنیفه له ښاره تېرېږي. سره له دې چې کابل ته نږدې پروت دی، خو له نیمایي څخه زیاته خاوره یې آباده شوې نه ده. د آبادې خاورې زیاتره برخه استوګنیز ده چې په مساوي برخو ویشل شوې (۳۷٪) په داسې حال کې چې خالي نقشې (۳۲٪) او د سړک شبکه د آبادې خاورې ۱۹٪ تشکیلوي. د امام ابوحنيفه ښار د پنجشېر درې په دروازه کې پروت دی، چې د شمالي دښتې د هندوکش د غرونو سره يو ځای کېږي. د امام ابوحنیفه ښار د لوښو او لوړ کیفیت انګورو په برخه کې شهرت لري.

د امام ابوحنيفه ښار ټول نفوس (۲۰۱۵ کال) ۹۶۰۳۹ دی او د پوليسو ۴ حوزې (ناحیې) لري چې ټول مساحت یې ۳۰۲۵ هکتاره دی. د امام ابو حنیفه په ښار کې ټولټال ۱۰۶۷۱ استوګنیز کورونه موجود دي. 

 تاریچه 
په ۱۲۲۱ کال کې د امام ابوحنیفه ښار ته څېرمه د پروان جګړه وشوه، چې جلال الدین له ۳۰ زره کسیز لښکر او ۱۰۰ زره مرستندویه لښکر سره د مغلیانو د یرغلګرو لښکر یو ۳۰ زره کسیزه قطار ته ماتې ورکړه، تر څو شمالي پنجاب ته د تیښتې لپاره خپل لښکر ته کافي وخت ورکړي او د خوارزم سترواکۍ نسکورېدو سمدستي پایلې کمې کړي. Man, John (2005) Genghis Khan: Life, Death, and Resurrection St.Martin's Press, New York, pages 181–182, 

د نولسمې پېړۍ په پیل کې، د امام ابو حنیفه ښار د زرګونو اوسیدونکو په وده یو پرمختللی سوداګریز ښار شو. د امام ابوحنیفه ښار د افغان-انګلیس د لومړۍ جګړې پر مهال د سترو جګړو ځای و. په ۱۸۴۱ کال کې یو بریتانوي ګارنیزیون په ډله ایزه توګه ووژل شو. by Afghans led by Mir Masjidi Khan, and Major Eldred Pottinger was badly wounded 

د شوروي – افغان جګړې په اوږدو کې د امام ابوحنيفه ښار نږدې سيمې د ډېرو سختو جګړو ډګر و. د امام ابو حنیفه ښار شاوخوا ځینې سیمې د افغانستان د خلکو د ازادۍ سازمان (ساما) د سنګر په توګه کارولې. د امام ابوحنیفه ښار د احمد شاه مسعود د شمالي ټلوالې او طالبانو تر منځ، چې په ۱۹۹۶ کال کې یې کابل ونیو، د جګړي لومړۍ کرښه و. طالبانو د ۱۹۹۷ کال په جنوري کې د امام ابوحنیفه ښار ونیو، خو مسعود په شا وتمبول او په جولای کې یې بېرته ونیو. د ۱۹۹۹ کال د اګست په میاشت کې، مخکې له دې چې مسعود ځوابي برید وکړي او طالبان بېرته په شا و تمبوي، طالبانو یو برید پیل کړ او د امام ابوحنیفه ښار یې په لنډ وخت کې ونیو. Al-Qaida in Afghanistan by Anne StenersenU.S. Conflicts in the 21st Century [3 volumes]: Afghanistan War, Iraq War, and the War on Terror by Spencer C. Tucker

د شپږو ځانمرګو بریدګرو یوې ډلې د ۲۰۱۱ کال د اګسټ په ۱۴ نېټه د امام ابو حنیفه په ښار کې د والي پر دفتر برید وکړ. والي عبدالبصیر سالنګي ژوندی پاتې شو خو ۱۹ کسان ووژل شول چې پړه یې طالبانو پر غاړه واخیسته. 

د ۲۰۲۰ کال د مې په ۱۹نېټه، وسله والو د امام ابوحنیفه ښار په یوه جومات کې له روژه ماتې وروسته د ماښام د لمانځه پر وخت ډزې وکړې، ۱۱ لمونځ کوونکي یې ووژل او ۱۶ نور یې ټپیان کړل. طالبانو په دغه برید کې خپل لاس لرل رد کړل. 

د ۲۰۲۰ کال د اګست په ۲۶ نېټه، په دې ښار کې سېلابونه راووتل چې لږ تر لږه ۹۲ کسان یې ووژل.

د ۲۰۲۱ کال په اګست میاشت کې د افغانستان د ملي مقاومت جبهې د امام ابو حنیفه ښار د طالبانو ضد ځواکونو له خوا بېرته ونیول شو. ویل کېږي د ۲۰۲۱ کال د اګست په ۲۵، د امام ابوحنیفه په ښار کې د مقاومت د ځواکونو یو هیئت د طالبانو له یوه پلاوي سره خبرې اترې وکړې چې پر بنسټ یې طالبان نور د پنجشیر درې ته د تګ راتګ لارې نه بندوي.

 اقلیم 
امام ابوحنیفه د تودو اوړیو او سړو ژميو په درلودلو مرطوب قاره یی اقلیم لري. د امام ابوحنیفه په ښار کې د ژمي میاشتې د اوړي د میاشتو په پرتله ډېر اورښت لري. د کال تر ټولو توده میاشت جولای ده، چې د تودوخې منځنۍ درجه ۲۵ سانتیګراد (۷۷ فارانهایت) وي. جنوري تر ټولو سړه میاشت ده، چې د تودوخې منځنۍ درجه منفي ۲.۹ سانتیګراد (۲۶ فارانهایت) وي.  
د  امام ابو حنیفه ښار د اقلیمي ډېټا میاشتجدیدلوحوتحملثورجوزاسرطاناسدسنبلهمیزانعقربقوسکالمنځنۍ لوړه تودوخه په سانتیګراد  (فارانهایت)۳.۶ (۳۸.۵)۴.۲ (۳۹.۶)۱۱.۰(۵۱.۸)۱۸.۴ (۶۵.۱)۲۵.۰(۷۷.۰)۳۰.۰ (۸۶.۰)۳۳.۰ (۹۱.۴)۳۲.۲ (۹۰.۰)۲۸.۰ (۸۲.۴)۲۱.۴ (۷۰.۵))۱۳.۱ (۵۵.۶)۷.۲ (۴۵.۰)۱۸.۹ (۶۶.۱)ورځنی اوسط په سانتیګرا (فارانهایت)-۲.۹ (۲۶.۸)-۱.۸ (۲۸.۸)۴.۴ (۳۹.۹)۱۰.۹ (۵۱.۶)۱۷.۰ (۶۲.۶)۲۱.۹ (۷۱.۴)۲۵.۰(۷۷.۰)۲۴.۳ (۷۵.۷)۲۰.۰(۶۸.۰)۱۳.۷ (۵۶.۷)۶.۲ (۴۳.۲)۰.۷ (۳۳.۳)۱۱.۶ (۵۲.۹)منځنۍ ټيټه تودوخه په سانتیګراد  (فارانهایت) -۹.۳ (۱۵.۳)-۷.۸ (۱۸.۰)-۲.۳ (۲۷.۹)۳.۴ (۳۸.۱)۸.۹ (۴۸.۰)۱۳.۷ (۵۶.۷)۱۷.۰ (۶۲.۶)۱۶.۳ (۶۱.۳)۱۲.۰ (۵۳.۶)۵.۹ (۴۲.۶)-۰.۷

(۳۰.۷)-۵.۸ (۲۱.۶)۴.۳ (۳۹.۷)منځنی اورښت په میلی متر (انچ)۵۰ (۲.۰)۷۲ (۲.۸)۷۳ (۲.۹)۵۱ (۲.۰))۲۳ (۰.۹)۶(۰.۲)۲ (۰.۱)۱ (۰.۰)۳ (۰.۱)۹ (۰.۴)۲۰ (۰،۸)۲۹ (۱.۱)۳۳۹ (۱۳،۳)منځنی نسبي رطوبت (٪)۵۱۵۸۵۷۵۱۴۰۲۹۲۵۲۵26۲۶۴۳۴۵۴۰سرچینه:  Climate-Data.org

 سرچينې